CELEX: 32010D0731
Language: el
Date: 2010-11-30 00:00:00
Title: 2010/731/ΕΕ: Απόφαση της Επιτροπής, της 30ής Νοεμβρίου 2010 , σχετικά με τη θέσπιση ερωτηματολογίου το οποίο θα χρησιμοποιείται για την υποβολή εκθέσεων όσον αφορά στην εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων [κοινοποιηθείσα υπό τον αριθμό Ε(2010) 8279]  Κείμενο που παρουσιάζει ενδιαφέρον για τον ΕΟΧ

1.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 315/38
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 30ής Νοεμβρίου 2010
   σχετικά με τη θέσπιση ερωτηματολογίου το οποίο θα χρησιμοποιείται για την υποβολή εκθέσεων όσον αφορά στην εφαρμογή της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου για την αποτέφρωση των αποβλήτων
   [κοινοποιηθείσα υπό τον αριθμό Ε(2010) 8279]
   (Κείμενο που παρουσιάζει ενδιαφέρον για τον ΕΟΧ)
   (2010/731/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων (1), και ιδίως το άρθρο 15,
   Εκτιμώντας τα ακόλουθα:
   
               (1)
            
            
               Ένα πρώτο ερωτηματολόγιο που θα χρησιμοποιηθεί για την υποβολή εκθέσεων σχετικά με την εφαρμογή της οδηγίας 2000/76/ΕΚ για την αποτέφρωση των αποβλήτων εκπονήθηκε με την απόφαση 2006/329/ΕΚ (2). Το εν λόγω ερωτηματολόγιο αφορούσε την περίοδο 2006 έως και 2008.
            
         
               (2)
            
            
               Με βάση την εμπειρία που αποκτήθηκε κατά την εφαρμογή της οδηγίας 2000/76/ΕΚ και τη χρήση του πρώτου ερωτηματολογίου, ένα νέο ερωτηματολόγιο θα πρέπει να συνταχθεί για την περίοδο 2009-2011. Για λόγους σαφήνειας, η απόφαση 2006/329/ΕΚ πρέπει να αντικατασταθεί.
            
         
               (3)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε σύμφωνα με το άρθρο 6 της οδηγίας 91/692/ΕΟΚ του Συμβουλίου, της 23ης Δεκεμβρίου 1991, για την τυποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον (3),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Τα κράτη μέλη χρησιμοποιούν το ερωτηματολόγιο που επισυνάπτεται στο παράρτημα για την υποβολή εκθέσεων σχετικά με την εφαρμογή της οδηγίας 2000/76/ΕΚ.
   2.   Οι εκθέσεις που υποβάλλονται καλύπτουν την περίοδο από 1ης Ιανουαρίου 2009 έως 31 Δεκεμβρίου 2011.
   Άρθρο 2
   Η απόφαση 2006/329/ΕΚ καταργείται.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 30 Νοεμβρίου 2010.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 332 της 28.12.2000, σ. 91.
   
      (2)  ΕΕ L 121 της 6.5.2006, σ. 38.
   
      (3)  ΕΕ L 377 της 31.12.1991, σ. 48.
   
      ΠΑΡΑΡΤΗΜΑ
      
         ΕΡΩΤΗΜΑΤΟΛΟΓΙΟ ΓΙΑ ΤΗΝ ΕΦΑΡΜΟΓΗ ΤΗΣ ΟΔΗΓΙΑΣ 2000/76/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΗΝ ΑΠΟΤΕΦΡΩΣΗ ΤΩΝ ΑΠΟΒΛΗΤΩΝ
      
      
         Γενικές παρατηρήσεις:
      
      Το δεύτερο αυτό ερωτηματολόγιο σύμφωνα με την οδηγία 2000/76/ΕΚ καλύπτει την περίοδο 2009-2011. Με βάση την πείρα που αποκτήθηκε κατά την εφαρμογή της οδηγίας και τις πληροφορίες που έχουν ήδη ληφθεί από το πρώτο ερωτηματολόγιο, το παρόν ερωτηματολόγιο επικεντρώνεται στις αλλαγές και την πρόοδο των κρατών μελών κατά την πρακτική εφαρμογή της οδηγίας.
      Για να εξασφαλισθεί η συνέχεια και να καταστούν δυνατές οι επιβεβλημένες άμεσες συγκρίσεις με τις προηγούμενες απαντήσεις, το ερωτηματολόγιο δεν αλλάζει τη γενική προσέγγιση που περιέχεται στην απόφαση 2006/329/ΕΚ. Εφόσον τα ερωτήματα είναι παρεμφερή με τα του προηγουμένου ερωτηματολογίου, μπορεί να γίνεται αναφορά απλά σε προηγούμενη απάντηση, όταν η κατάσταση παραμένει αμετάβλητη. Αν υπήρξαν νέες εξελίξεις, αυτές θα πρέπει να περιγράφονται σε νέα απάντηση.
      Ως προς το πρώτο ερωτηματολόγιο, η Επιτροπή προτίθεται να κάνει χρήση της πλατφόρμας ReportNet (ή της διαδόχου του, αν υπάρξει) για να θέσει στη διάθεση των κρατών μελών ηλεκτρονικό εργαλείο υποβολής εκθέσεων βάσει του παρόντος ερωτηματολογίου. Κατά συνέπεια, η Επιτροπή συνιστά ένθερμα τη χρήση του για την εκπλήρωση των αντιστοίχων υποχρεώσεων υποβολής εκθέσεων, ώστε να μειωθεί η επιβάρυνση και να εξορθολογιστεί η ανάλυση των απαντήσεων.
      1.   Αριθμός μονάδων και άδειες
      
                  1.1.
               
               
                  Αναφέρατε τις ακόλουθες πληροφορίες σχετικά με τον αριθμό των μονάδων εγκαταστάσεων (με αναλυτική αναφορά των μονάδων αποτέφρωσης και συναποτέφρωσης) που εμπίπτουν στο πεδίο εφαρμογής της οδηγίας 2000/76/ΕΚ, καθώς και σχετικά με τις αντίστοιχες άδειες και επιτρεπόμενες δυναμικότητες:
                  
                              α)
                           
                           
                              αριθμός των μονάδων·
                           
                        
                              β)
                           
                           
                              αριθμός των αδειών που εκδόθηκαν σύμφωνα με το άρθρο 4 παράγραφος 1·
                           
                        
                              γ)
                           
                           
                              αριθμός των μονάδων που ανακτούν την παραγόμενη θερμότητα κατά τη διαδικασία αποτέφρωσης·
                           
                        
                              δ)
                           
                           
                              συνολικά επιτρεπόμενο δυναμικό διακίνησης αποβλήτων (τόνοι/έτος) (προαιρετικά).
                           
                        
            
                  1.2.
               
               
                  Να υποβληθεί ο κατάλογος όλων των εγκαταστάσεων που εμπίπτουν στο πεδίο εφαρμογής της οδηγίας 2000/76/ΕΚ, αναφέροντας τα ακόλουθα στοιχεία για εκάστη των μονάδων με χωρητικότητα άνω των 2 τόνων ανά ώρα:
                  
                              α)
                           
                           
                              διευκρινίζοντας αν πρόκειται για μονάδα αποτέφρωσης ή συναποτέφρωσης, και για τις μονάδες συναποτέφρωσης, το είδος της εγκατάστασης (τσιμεντοκλιβάνου, εγκατάσταση καύσης, άλλες μονάδες εκτός των βιομηχανικών εγκαταστάσεων που καλύπτονται από το παράρτημα II. 1 ή ΙΙ. 2 της οδηγίας 2000/76/ΕΚ)·
                           
                        
                              β)
                           
                           
                              για τις μονάδες αποτέφρωσης των αστικών στερεών αποβλήτων που εκτελούν εργασίες ανάκτησης και εμπίπτουν στο παράρτημα II, R1 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου (1)· να αναφερθεί η ενεργειακή αποδοτικότητα των εγκαταστάσεων, βάσει της υπολογιστικής μεθόδου που παρατίθεται στην υποσημείωση του παραρτήματος II σημείο R1 της οδηγίας 2008/98/ΕΚ.
                           
                        
            2.   Παρακαλείσθε να περιγράψετε τυχόν προβλήματα που εντοπίσατε κατά την εφαρμογή της οδηγίας 2000/76/ΕΚ όσον αφορά τους ορισμούς του άρθρου 3. Να παρασχεθούν συγκεκριμένες πληροφορίες για κάθε ορισμό για τον οποίο εντοπίζονται προβλήματα.
      3.   Μήπως κάποιες κινητές μονάδες έχουν λάβει άδεια σύμφωνα με την οδηγία 2000/76/ΕΚ;
      4.   Να αναφέρετε τις κατηγορίες των αποβλήτων που έχουν αποτελέσει αντικείμενο συναποτέφρωσης, αναλυτικά κατά τύπο μονάδας συναποτέφρωσης (τσιμεντοκαμίνους, εγκαταστάσεις καύσης, άλλες βιομηχανικές εγκαταστάσεις που δεν καλύπτονται από το παράρτημα II.1 ή ΙΙ.2).
      Να αναφερθούν οι κωδικοί του Ευρωπαϊκού Καταλόγου Αποβλήτων (προαιρετικά).
      Παρακαλείσθε να αναφέρεται τις επιτρεπόμενες βάσει αδείας δυναμικότητες για συναποτέφρωση σε αυτές τις εγκαταστάσεις (προαιρετικά).
      5.   Για πόσες μονάδες συναποτέφρωσης ισχύουν τα όρια εκπομπών που προβλέπονται στο παράρτημα V της οδηγίας 2000/76/ΕΚ (δηλαδή μονάδες όπου εκτελείται συναποτέφρωση ανεπεξέργαστων αστικών αποβλήτων ή μονάδες στις οποίες ποσοστό υψηλότερο του 40 % της εκλυόμενης θερμότητας οφείλεται σε καύση επικινδύνων αποβλήτων);
      6.   Ποιες διατάξεις προβλέπονται στο πλαίσιο της διαδικασία αδειοδότησης για:
      
                  α)
               
               
                  τον προσδιορισμό των ποσοτήτων και των κατηγοριών επικίνδυνων αποβλήτων που ενδέχεται να αποτελέσουν αντικείμενο επεξεργασίας·
               
            
                  β)
               
               
                  τις ελάχιστες και τις μέγιστες ροές των επικίνδυνων αποβλήτων προς επεξεργασία·
               
            
                  γ)
               
               
                  Το επιτρεπόμενο φάσμα θερμιδικών αξιών των επικίνδυνων αποβλήτων·
               
            
                  δ)
               
               
                  τους περιορισμούς σχετικά με το περιεχόμενο των ρύπων, π.χ. PCB, PCP, χλώριο, φθόριο, θείο, βαρέα μέταλλα.
               
            7.   Ποια απόβλητα έχουν θεωρηθεί ως «ακατάλληλα» για αντιπροσωπευτική δειγματοληψία;
      8.   Όσον αφορά τους όρους για τον χρόνο παραμονής και τις θερμοκρασίες στους κλιβάνους φυσικού αερίου, όπως προβλέπεται στο άρθρο 6 παράγραφοι 1 και 2 της οδηγίας 2000/76/ΕΚ, υπήρξε ανάγκη για κάποιες άδειες να ισχύσουν προϋποθέσεις επιχειρησιακής λειτουργίας διαφορετικές από τις προβλεπόμενες στο το άρθρο 6 παράγραφος 4; Εάν η απάντηση είναι «ναι», παρακαλείσθε να αναφέρετε:
      
                  α)
               
               
                  Πόσες άδειες έχουν χορηγηθεί;
               
            
                  β)
               
               
                  Εάν τα στοιχεία αυτά είναι διαθέσιμα, παρακαλείσθε να περιγράψετε την αιτιολογία για τη χορήγηση της(-ων) παρέκκλισης(-εων) για ορισμένες αντιπροσωπευτικές περιπτώσεις, καθώς και τις ακόλουθες πληροφορίες:
                  
                              i)
                           
                           
                              προσδιορισμό της δυναμικότητας της μονάδας·
                           
                        
                              ii)
                           
                           
                              κατά πόσον πρόκειται για ήδη «υφιστάμενη» μονάδα κατά την έννοια του άρθρου 3 παράγραφος 6 ή για νέα μονάδα·
                           
                        
                              iii)
                           
                           
                              το είδος των αποβλήτων που αποτεφρώνονται·
                           
                        
                              iv)
                           
                           
                              πώς εξασφαλίζεται ότι δεν παράγονται περισσότερα κατάλοιπα σε σύγκριση με τις μη απαλλασσόμενες μονάδες καθώς και ότι το περιεχόμενο σε οργανικούς ρύπους στα εν λόγω κατάλοιπα δεν είναι υψηλότερο από το αναμενόμενο στις μη απαλλασσόμενες μονάδες·
                           
                        
                              v)
                           
                           
                              τις συνθήκες λειτουργίας που προβλέπονται στην άδεια·
                           
                        
                              vi)
                           
                           
                              τις οριακές τιμές εκπομπών που πρέπει να πληρούνται από τη μονάδα.
                           
                        
            9.   Για τις μονάδες αποτέφρωσης, ποια μέτρα έχουν ληφθεί (επιπλέον της έκθεσης που ζητήθηκε βάσει του άρθρου 12 παράγραφος 2, εφόσον υπήρξε) με σκοπό να εξασφαλιστεί ότι οι μονάδες σχεδιάζονται, εξοπλίζονται, κατασκευάζονται και λειτουργούν έτσι ώστε να μην σημειώνονται παραβάσεις των οριακών τιμών που καθορίζονται στο παράρτημα V της οδηγίας 2000/76/ΕΚ;
      10.   Όσον αφορά τις μονάδες συναποτέφρωσης, ποια μέτρα έχουν ληφθεί (επιπλέον της έκθεσης που ζητήθηκε βάσει του άρθρου 12 παράγραφος 2, εφόσον υπήρξε) με στόχο να εξασφαλιστεί ότι οι μονάδες εξασφαλιστεί ότι οι μονάδες σχεδιάζονται, εξοπλίζονται, κατασκευάζονται και λειτουργούν έτσι ώστε να μην σημειώνονται παραβάσεις των οριακών τιμών που καθορίζονται στο παράρτημα II της οδηγίας 2000/76/ΕΚ;
      11.   Για τη συναποτέφρωση αποβλήτων από τσιμεντοκλιβάνους, εγκρίθηκαν εξαιρέσεις από τα όρια εκπομπών για τα NOx, τον κονιορτό, το SO2 ή TOC σύμφωνα με το παράρτημα II. 1; Εάν η απάντηση είναι «ναι», παρακαλείσθε να αναφέρετε τα ακόλουθα:
      
                  α)
               
               
                  πόσες εξαιρέσεις έχουν εγκριθεί·
               
            
                  β)
               
               
                  όταν τα στοιχεία αυτά είναι διαθέσιμα, παρακαλείσθε να περιγράψετε την αιτιολογία για τη χορήγηση της παρέκκλισης για ορισμένες αντιπροσωπευτικές περιπτώσεις, συμπεριλαμβανομένων και των ακόλουθων πληροφοριών:
                  
                              i)
                           
                           
                              ικανότητα της μονάδας,
                           
                        
                              ii)
                           
                           
                              κατά πόσον πρόκειται για προϋπάρχουσα ή νέα μονάδα παραγωγής (λαμβάνοντας υπόψη το άρθρο 20 παράγραφος 3 της οδηγίας 2000/76/ΕΚ),
                           
                        
                              iii)
                           
                           
                              το είδος των συναποτεφρωνόμενων αποβλήτων,
                           
                        
                              iv)
                           
                           
                              τις οριακές τιμές εκπομπών που οφείλουν να τηρούν οι μονάδες,
                           
                        
                              v)
                           
                           
                              άλλες συνθήκες λειτουργίας που προβλέπονται στην άδεια.
                           
                        
            12.   Για εκλύσεις ρύπων στην ατμόσφαιρα από μονάδες αποτέφρωσης και συναποτέφρωσης, έχουν καθορισθεί ανάλογα με την περίπτωση οριακές τιμές εκπομπών διαφορετικές από τις προβλεπόμενες στο παράρτημα II ή το παράρτημα V; Εάν η απάντηση είναι «ναι» και εφόσον τα αντίστοιχα στοιχεία είναι διαθέσιμα, παρακαλείσθε να προσδιορίσετε:
      
                  α)
               
               
                  τις μονάδες στις οποίες εφαρμόζοντα, δηλαδή της εγκαταστάσεις αποτέφρωσης ή συναποτέφρωσης, αναφέροντας για τις μονάδες συναποτέφρωσης και το είδος της εγκατάστασης·
               
            
                  β)
               
               
                  ποιες από αυτές τις μονάδες είναι «νέες» ή «υφιστάμενες»·
               
            
                  γ)
               
               
                  τους ρύπους για τους οποίους ισχύουν οι οριακές τιμές και τις οριακές τιμές·
               
            
                  δ)
               
               
                  τους λόγους για τους οποίους ισχύουν αυτές οι οριακές τιμές·
               
            
                  ε)
               
               
                  το καθεστώς ελέγχου των εκπομπών αυτών των ρύπων (συνεχώς ή ασυνεχώς, καθώς και για την τελευταία ένδειξη της συχνότητας).
               
            13.   Για τους ρύπους που απαριθμούνται στο παράρτημα IV της οδηγίας 2000/76/ΕΚ, με ποιο τρόπο καθορίζονται οι οριακές τιμές εκπομπών για τις απορρίψεις λυμάτων από τον καθαρισμό του εξοπλισμού απαγωγής των καυσαερίων στο υδάτινο περιβάλλον; Παρακαλείσθε να αναφέρετε τις περιπτώσεις στις οποίες οι οριακές τιμές εκπομπών για τις ρυπαίνουσες ουσίες, διαφέρουν από τις αντίστοιχες στο παράρτημα IV.
      14.   Σε περίπτωση που οι οριακές τιμές εκπομπών έχουν καθοριστεί για ρύπους που απορρίπτονται στο νερό, εκτός από τους ρύπους που καθορίζονται στο παράρτημα IV:
      
                  α)
               
               
                  για ποιες μονάδες ισχύουν (π.χ. αποτέφρωσης ή συναποτέφρωσης, «νέες» ή «υφιστάμενες»);
               
            
                  β)
               
               
                  για ποιους ρύπους ισχύουν και ποιες είναι οι καθορισμένες οριακές τιμές;
               
            
                  γ)
               
               
                  γιατί εφαρμόζονται αυτές οι οριακές τιμές;
               
            15.   Ποιες παράμετροι επιχειρησιακού ελέγχου (pH, θερμοκρασία, ταχύτητα ροής κ.λπ.) καθορίζονται κατά τη διαδικασία αδειοδότησης για τις απορρίψεις λυμάτων;
      16.   Ποια μέτρα έχουν ληφθεί για να εξασφαλιστεί η προστασία του εδάφους, των επιφανειακών ή υπόγειων υδάτων σύμφωνα με το άρθρο 8 παράγραφος 7;
      17.   Ποια κριτήρια χρησιμοποιούνται για να εξασφαλιστεί ότι το δυναμικό αποθήκευσης είναι κατάλληλο για τα ύδατα που πρέπει να ελεχθούν και να αποτελέσουν αντικείμενο επεξεργασίας πριν από την απόρριψή, εφόσον χρειάζεται;
      18.   Ποιες διατάξεις έχουν εν γένει θεσπιστεί για την ελαχιστοποίηση των ποσοτήτων και των επιβλαβών επιπτώσεων των καταλοίπων από εγκαταστάσεις αποτέφρωσης ή συναποτέφρωσης;
      19.   Είναι οι απαιτήσεις της άδειας για τη μέτρηση των ρύπων στον αέρα και οι παράμετροι επιχειρησιακών διαδικασιών ίδιες με τις προβλεπόμενες στο άρθρο 11 παράγραφος 2; Εάν όχι, παρακαλούμε να παρασχεθούν λεπτομερώς οι ακόλουθες πληροφορίες:
      
                  α)
               
               
                  λόγος για την παρέκκλιση από το άρθρο 11 παράγραφος 2, αναφέροντας τις δυνατότητες παρέκκλισης που αναφέρεται στο άρθρο 11 παράγραφοι 4 έως 7·
               
            
                  β)
               
               
                  αντίστοιχος ρύπος ή παράμετρος και η υποχρεωτική απαίτηση μετρήσεων.
               
            20.   Είναι οι απαιτήσεις της άδειας για τη μέτρηση των ρύπων στο νερό πανομοιότυπες με τις προβλεπόμενες στο άρθρο 11 παράγραφοι 14 έως 15; Εάν όχι, παρακαλούμε να παρασχεθούν λεπτομερώς οι ακόλουθες πληροφορίες:
      
                  α)
               
               
                  λόγος για την παρέκκλιση από το άρθρο 11 παράγραφοι 14 και 15·
               
            
                  β)
               
               
                  αντίστοιχος ρύπος/παράμετρος και απαίτηση μέτρησης.
               
            21.   Ποιες διατάξεις θεσπίζονται στο πλαίσιο της διαδικασίας αδειοδότησης για να εξασφαλιστεί η συμμόρφωση με τις ακόλουθες διατάξεις όσον αφορά τις εκπομπές στον αέρα:
      
                  α)
               
               
                  το άρθρο 11 παράγραφος 8·
               
            
                  β)
               
               
                  το άρθρο 11 παράγραφος 9·
               
            
                  γ)
               
               
                  το άρθρο 11 παράγραφος 11·
               
            
                  δ)
               
               
                  το άρθρο 11 παράγραφος 12·
               
            
                  ε)
               
               
                  το καθεστώς συμμόρφωσης που προβλέπονται στο άρθρο 11 παράγραφος 10.
               
            22.   Ποιες διατάξεις θεσπίζονται στα πλαίσια της διαδικασίας αδειοδότησης για να εξασφαλιστεί η συμμόρφωση με τις ακόλουθες διατάξεις όσον αφορά τις εκπομπές στο νερό:
      
                  α)
               
               
                  του άρθρου 11 παράγραφος 9·
               
            
                  β)
               
               
                  το καθεστώς συμμόρφωσης που προβλέπεται στο άρθρο 11 παράγραφος 16.
               
            23.   Παρακαλείσθε να περιγράψετε τυχόν κατευθύνσεις που έχουν επισήμως χαραχθεί σχετικά με την παραγωγή έγκυρων ημερήσιων δεδομένων για τους μέσους όρους των εκπομπών (άρθρο 11 παράγραφος 1). Αν υπάρχει, παρακαλούμε να αναφέρετε την αντίστοιχη διαδικτυακή διεύθυνση.
      24.   Ποιες είναι οι διαδικασίες για την ενημέρωση της αρμόδιας αρχής σε περίπτωση παράβασης οριακής τιμής εκπομπής;
      25.   Ποιες ρυθμίσεις ισχύουν για να διασφαλιστεί η συμμετοχή του κοινού στη διαδικασία αδειοδότησης (νέες και/ή αναπροσαρμοσμένες άδειες); Παραθέστε λεπτομέρειες, τουλάχιστον, για τις ακόλουθες πτυχές:
      
                  α)
               
               
                  ποια αρχή γνωστοποιεί στο κοινό την αίτηση άδειας·
               
            
                  β)
               
               
                  περίοδος κατά την οποία το κοινό είναι σε θέση να διατυπώσει σχόλια·
               
            
                  γ)
               
               
                  ποια αρχή γνωστοποιεί την τελική απόφαση.
               
            26.   Όσον αφορά τη διαθεσιμότητα των πληροφοριών καθ’ όλη τη διαδικασία αδειοδότησης:
      
                  α)
               
               
                  Υπάρχει οποιαδήποτε πληροφορία σχετικά με τις περιβαλλοντικές πτυχές που δεν δημοσιοποιούνται/διατίθενται εν μέρει, για την εφαρμογή, τη διαδικασία λήψης αποφάσεων και την επακόλουθη άδεια; Εάν ναι, διευκρινίστε ποιες είναι αυτές οι πληροφορίες.
               
            
                  β)
               
               
                  Εάν τα στοιχεία αυτά είναι διαθέσιμα πλήρως ή εν μέρει, να διευκρινιστεί κατά πόσον οι αντίστοιχες πληροφορίες διατίθεται δωρεάν και, εάν όχι, το ύψος των απαιτούμενων τελών που καταβάλλονται για τη χορήγηση τους αναφέροντας και τις περιπτώσεις για τις οποίες επιβάλλονται τα ως άνω τέλη.
               
            27.   Για τις μονάδες αποτέφρωσης και συναποτέφρωσης με ονομαστική ωριαία δυναμικότητα τουλάχιστον δύο τόνων, ποιες διατάξεις έχουν θεσπιστεί ώστε να υποχρεώνεται ο εκάστοτε φορέας εκμετάλλευσης να υποβάλλει ετήσια έκθεση για τη λειτουργία και την παρακολούθηση της μονάδας προς την αρμόδια αρχή;
      28.   Εάν προβλέπεται η υποβολή ετήσιας έκθεσης:
      
                  α)
               
               
                  Ποιες πληροφορίες περιλαμβάνει;
               
            
                  β)
               
               
                  Πώς μπορεί το κοινό να αποκτήσει πρόσβαση σε αυτή την έκθεση;
               
            29.   Για τις εγκαταστάσεις αποτέφρωσης ή συναποτέφρωσης με ονομαστική ωριαία δυναμικότητα κατώτερη των δύο τόνων, πως χαρακτηρίζονται δημοσίως οι αντίστοιχες μονάδες;
      30.   Ποιες διατάξεις θεσπίζονται με την άδεια για τον έλεγχο της περιόδου λειτουργίας μιας μονάδας αποτέφρωσης ή συναποτέφρωσης σε περίπτωση ασυνήθους λειτουργίας (π.χ. διακοπής, ανωμαλίας ή βλάβης του εξοπλισμού παρακολούθησης ή μείωσης των εκπομπών);
      31.   Για τις διαδικασίες αποτέφρωσης και συναποτέφρωσης, ποιες είναι οι μέγιστες επιτρεπόμενες περίοδοι ανώμαλης λειτουργίας πριν να πρέπει να κλείσει η εγκατάσταση:
      
                  α)
               
               
                  μέγιστη επιτρεπτή χρονική διάρκεια με υπέρβαση των οριακών τιμών εκπομπής·
               
            
                  β)
               
               
                  μέγιστη συνολική διάρκεια των περιόδων υπέρβασης των οριακών τιμών σε διάστημα ενός έτους.
               
            32.   Οποιεσδήποτε άλλες παρατηρήσεις.
      
         (1)  ΕΕ L 312 της 22.11.2008, σ. 3.